CELEX: 62012FN0126
Language: sk
Date: 2012-10-26 00:00:00
Title: Vec F-126/12: Žaloba podaná 26. októbra 2012 — ZZ/Komisia

9.3.2013   
            
            
               SK
            
            
               Úradný vestník Európskej únie
            
            
               C 71/29
            
         Žaloba podaná 26. októbra 2012 — ZZ/Komisia
   (Vec F-126/12)
   2013/C 71/50
   Jazyk konania: francúzština
   
      Účastníci konania
   
   
      Žalobca: ZZ (v zastúpení: M. Boury, avocat)
   
      Žalovaná: Európska komisia
   
      Predmet a opis sporu
   
   Zrušenie odpovede na sťažnosť, ktorou sa žalobca domáhal, aby po prvé Komisia uznala, že iba niektoré dokumenty uvedené v jeho osobnom spise možno postúpiť vyšetrovaciemu sudcovi na Tribunal de première instance de Bruxelles, a po druhé, že je nezákonné uvedenému súdu utajiť rozhodnutie z 2. februára 2001
   
      Návrhy žalobcu
   
   Žalobca navrhuje, aby Súd pre verejnú službu predovšetkým
   
               —
            
            
               zrušil odpoveď menovacieho orgánu z 24. augusta 2012 na sťažnosť č. R/367/12,
            
         
               —
            
            
               uznal nezákonnosť utajenia jeho skutočného spisu belgickému súdnictvu, ako aj rozhodnutia menovacieho orgánu z 2. februára 2001 a všetkých s tým súvisiacich dôkazov a dokumentov, ktoré si belgické trestné súdnictvo vyžiadalo od Komisie,
            
         
               —
            
            
               uznal nezákonnosť bruselskému súdu postúpiť dôverné dokumenty vyhotovené bez akejkoľvek právnej kontroly a mimo služobného poriadku na skoršom oddelení ADMIN B9, ktoré menovací orgán poveril administratívnym vyšetrovaním začatým 2. februára 2001 za porušenia pravidiel služobného poriadku,
            
         
               —
            
            
               uznal nezákonnosť intervencie zamestnancov Komisie, ktorí bez poverenia alebo oprávnenia zasiahli do preskúmania jeho sťažnosti na bruselskom súde s úmyslom spôsobiť mu škodu,
            
         
               —
            
            
               uznal, že počas celého konania boli jeho základné ľudské práva, ako aj práva jeho rodiny závažné porušované, a vznikla mu vysoká a ťažko nahraditeľná profesijná škoda, nemajetková a majetková ujma, na základe ktorej má nárok na náhradu tejto škody.